मिथुन राशि के लोग शुरू कर सकते हैं नया काम, तुला राशि के लोगों की समस्याएं हो सकती हैं हल
शुक्रवार, 16 जून को मेष राशि के लोग अनुभवी लोगों से चर्चा करके ही बड़े निर्णय लें, वर्ना हानि हो सकती है। मिथुन राशि के लोगों के नए काम की शुरुआत होने से उत्साह बना रहेगा। Friday, 16 June Tarot rashifal in hindi, Shukrawar ka rashifal, People of Gemini, Libra horoscope in hindi
शुक्रवार, 16 जून को मेष राशि के लोग अनुभवी लोगों से चर्चा करके ही बड़े निर्णय लें, वर्ना हानि हो सकती है। मिथुन राशि के लोगों के नए काम की शुरुआत होने से उत्साह बना रहेगा। तुला राशि के लोगों की समस्याएं हल हो सकती हैं। टैरो कार्ड रीडर प्रणिता देशमुख से जानिए सभी 12 राशियों के लिए दिन कैसा रह सकता है...
मेष - THREE OF PENTACLES
नए काम की शुरुआत हो सकती है। यदि आप अपने जीवन में बड़ा निर्णय ले रहे हैं तो इस बात की चर्चा अनुभवी लोगों के साथ करें। वर्तमान परिस्थिति को ध्यान में निर्णय लें। योजना के अनुसार काम आगे बढ़ेंगे। पुराने काम को गति मिल सकती है, इस कारण अटके हुए पैसे मिलेंगे।
करियर : अपना काम और उससे मिलने वाले लाभ को ध्यान में रखते हुए आगे बढ़ें।
लव : रिलेशनशिप के कारण महत्वपूर्ण बातों को नजरअंदाज न करें।
हेल्थ : सेहत में सुधार होगा।
लकी कलर : गुलाबी
लकी नंबर : 1
वृषभ - DEATH
पुरानी बातों को भूलकर आगे बढ़ने की आवश्यकता है। व्यर्थ बातों में उलझे रहने से आपकी कार्यक्षमता कमजोर हो सकती है। परिवार के लोगों के साथ चल रहे विवाद की वजह से अकेलापन रहेगा, इसका असर आपकी सोच पर हो सकता है। अभी यदि किसी समस्या का सामना करना पड़े तो पीछे न हटें।
करियर : आप पर लगे आरोप को दूर करने का मौका मिलेगा। अपने काम पर बारीकी से ध्यान दें।
लव : गलत व्यक्ति के साथ बने रिलेशनशिप की वजह से पछतावा प्राप्त हो सकता है। रिलेशनशिप से जुड़ी नकारात्मक बातें ठीक से समझें।
हेल्थ : शुगर संबंधी तकलीफ हो सकती है।
लकी कलर : नीला
लकी नंबर : 5
मिथुन - THE SUN 
जीवन में नई शुरुआत होगी, जिससे आपका उत्साह बना रहेगा। पुरानी गलतियों को सुधारने की कोशिश करें। कुछ नई बातें समझने में वक्त लग सकता है। यदि बातें आपके विचार या मन के विरुद्ध हो रही है तो तुरंत बदलाव करने की कोशिश न करें। इन बातों की अहमियत आपको आगे चलकर मालूम होगी। फिलहाल जो बातें वर्तमान के लिए महत्वपूर्ण हैं, केवल उन पर ध्यान दें।
करियर : व्यापार संबंधी नई शुरुआत तुरंत लाभ दिला सकती है।
लव : लव रिलेशनशिप की चर्चा बाहरी लोगों के साथ न करें।
हेल्थ : शारीरिक कमजोरी हो सकती है।
लकी कलर : ऑरेंज
लकी नंबर : 3
कर्क - TWO OF PENTACLES 
पैसों से संबंधित उतार-चढ़ाव रहेंगे, लेकिन अगर आप एकाग्रता के साथ काम करते हैं तो जीवन में संतुलन बना रहेगा। आपकी कई सारी इच्छाएं अगले कुछ महीनों में पूरी हो सकती हैं। जिस तरह से आप काम कर रहे हैं, आपका विश्वास बना रहेगा। अधिकतर बातें आपके पक्ष में होंगी। गलत लोगों की संगत से दूर रहें। अपने विचारों को सकारात्मक बनाए रखें।
करियर : करियर संबंधी किसी भी बात में आपको बदलाव लाना है तो प्रयत्न बढ़ाएं। एक से ज्यादा आर्थिक स्रोत मिल सकते हैं।
लव : लव रिलेशनशिप की वजह से कई समस्याएं हल हो सकती हैं।
हेल्थ : मांसपेशियों में खिंचाव हो सकता है। योगा से राहत मिलेगी।
लकी कलर : सफेद
लकी नंबर : 2
सिंह - THE MAGICIAN 
अपनी काबिलियत के अनुसार काम करे। आपको मिल रहे स्रोत के कारण समस्याओं को जड़ से मिटाना संभव हो सकता है। परिवार के लोगों का विश्वास आप पर बना रहेगा, इस कारण नई जिम्मेदारियां मिलेंगी। अपनी इच्छाओं को समझकर लक्ष्य तय करें।
करियर : करियर में प्रगति प्राप्त करने के लिए दिन सकारात्मक साबित होगा।
लव : रिलेशनशिप संबंधी समस्याएं जल्द ही दूर होंगी।
हेल्थ : बदन दर्द की तकलीफ और बुखार के कारण सेहत बिगड़ सकती है।
लकी कलर : सफेद
लकी नंबर : 8
कन्या - NINE OF CUPS 
प्रयत्न करेंगे तो सफलता मिलेगी। आप अन्य लोगों को प्रेरित करेंगे। परिवार के लोगों के साथ बिताए समय के कारण आनंद मिलेगा। किसी महत्वपूर्ण जिम्मेदारी को आप निभाएंगे। इस कारण व्यक्तिगत जीवन पर ध्यान देना आपके लिए आसान होगा। अपने काम में हड़बड़ी न करें।
करियर : काम संबंधी अवसर से विदेश में यात्रा करने का मौका मिल सकता है।
लव : लव रिलेशनशिप के लिए नकारात्मक विचार न रखें।
हेल्थ : हार्मोनल इंबैलेंस के कारण शरीर पर सूजन हो सकती है।
लकी कलर : पीला
लकी नंबर : 4
तुला - ACE OF WANDS 
समस्याओं का समाधान मिलने से राहत मिलेगी। आपके प्रयत्नों को सफलता मिल रही है, इसलिए केवल अपने काम पर ध्यान रखें। अन्य लोगों की बातों में उलझना आपके लिए समस्या का कारण बन सकता है। सामाजिक कार्य का हिस्सा बनने का मौका मिलेगा, लेकिन इन बातों में किस हद तक उलझे रहना है, ये तय करें।
करियर : राजनीति से जुड़े लोगों को वरिष्ठों का साथ मिलेगा, इस कारण बड़ा लाभ मिल सकता है।
लव : यदि रिलेशनशिप में उतार-चढ़ाव नजर आ रहा है तो उसका कारण स्पष्ट होगा। पार्टनर और आप मिलकर रिश्ता सुधारने की कोशिश करेंगे।
हेल्थ : बुजुर्ग व्यक्ति की सेहत सता सकती है।
लकी कलर : लाल
लकी नंबर : 7
वृश्चिक - THREE OF CUPS 
मित्रों के साथ बिताए हुए समय की वजह से विचारों में परिवर्तन आएगा, इस कारण कठिनाइयों का सामना करने का जज्बा बढ़ सकता है। अन्य लोगों से मिली प्रेरणा का उपयोग करें। आर्थिक परिस्थिति सकारात्मक तरीके से बदल सकती है। आपके गलत व्यवहार की वजह से कर्ज लेना पड़ सकता है।
करियर : अपने काम को नए तरीके से करने की कोशिश करें। प्रतिस्पर्धी में किए गए काम का अवलोकन जरूर करें।
लव : पार्टनर आप से अधिक अन्य लोगों को महत्व देंगे, इस कारण विवाद हो सकते हैं।
हेल्थ : शरीर में डिहाइड्रेशन बढ़ने की संभावना है।
लकी कलर : सफेद
लकी नंबर : 6
धनु - QUEEN OF PENTACLES 
पुरानी गलतियों की वजह से हुए आर्थिक नुकसान को दूर कर पाएंगे। किसी व्यक्ति की आर्थिक मदद करने से बचना होगा। आपके जीवन में चल रही समस्याओं को अकेली ही हल करना पड़ेगा। परिवार के लोगों से फिलहाल आलोचना प्राप्त होगी, इसलिए किसी भी व्यक्ति से अपेक्षा न रखें। आपके द्वारा लिए गए निर्णय कठिन होंगे, लेकिन बाद में लाभ मिल सकता है।
करियर : काम पर फोकस बनाए रखें। काम की जगह खुद की काबिलियत साबित करें।
लव: यदि आपको किसी व्यक्ति के लिए आकर्षण महसूस हो रहा है तो खुद की भावनाओं को समझने की कोशिश करें। रिलेशनशिप संबंधी निर्णय गलत न हो, इस बात के लिए सतर्कता रखें।
हेल्थ : थकान और निराशा हो सकती है।
लकी कलर : नीला
लकी नंबर : 8
मकर - TEN OF SWORDS 
कई प्रयत्न करने के बाद भी परिस्थिति में बदलाव न होने से निराशा बढ़ेगी। अपना ध्यान अन्य बातों में लगाने की कोशिश करें। नई बातें सीखें। करियर को नई दिशा मिल सकती है। आपकी समस्याओं का हल ढूंढने के लिए जो जानकारी महत्वपूर्ण है, वह आपको मिलेगी, केवल उस पर अमल करने की कोशिश करें। निराशा और आलस से बचें।
करियर : विदेश में काम करने का मौका मिल रहा है तो इसे स्वीकार जरूर करें।
लव : पुराने रिलेशनशिप की वजह से वर्तमान के रिलेशनशिप पर असर पड़ सकता है।
हेल्थ : एक्सीडेंट के कारण गहरी चोट लग सकती है। सतर्कता रखनी होगी।
लकी कलर : ऑरेंज
लकी नंबर : 9
कुंभ - WHEEL OF FORTUNE 
फिलहाल कुछ कामों को गति मिलेगी। अभी किसी भी काम में बदलाव करने के लिए जल्दबाजी न करें। किस प्रकार काम बदल रहे हैं, उनका केवल अवलोकन करते रहें। जल्द ही आपको आगे बढ़ने का रास्ता मिलेगा।
करियर : व्यापारी वर्ग को प्रयत्न करने के बाद कुछ कामों में असफलता मिल सकती है। फिलहाल काम की गति को धीमी रह सकती है।
लव : पार्टनर की आलोचना के कारण रिलेशनशिप में दिक्कतें हो सकती हैं।
हेल्थ : थकान और शारीरिक कमजोरी दूर करने के लिए डॉक्टर से सलाह जरूर लें।
लकी कलर : गुलाबी
लकी नंबर : 2
मीन - THE HIGH PRIESTESS 
अपने स्वभाव के सकारात्मक और नकारात्मक पहलुओं पर ध्यान दें। हर एक काम का असर आपके विचार और स्वभाव पर हो सकता है। जब तक बातें स्पष्ट नहीं होती हैं, तब तक इन बातों की चर्चा किसी भी व्यक्ति के सामने न करें। वर्ना गलतफहमी से आपका नुकसान हो सकता है। भावनाओं पर नियंत्रण बनाए रखें।
करियर : उच्च शिक्षा प्राप्त करने के लिए आपकी इच्छा शक्ति प्रबल बनेगी।
लव : रिलेशनशिप से जुड़ा निर्णय अन्य लोगों की अपेक्षाओं से काफी अलग होगा।
हेल्थ : सेहत में बदलाव देखने के लिए डॉक्टर की सलाह के अनुसार ही खानपान में बदलाव करें।
लकी कलर : लाल
लकी नंबर : 7